ಐ ಲವ್ ಯು (೨೦೧೯ ಕನ್ನಡ ಚಲನಚಿತ್ರ)

ಐ ಲವ್ ಯೂ ಒಂದು  ಕನ್ನಡ ರೋಮ್ಯಾಂಟಿಕ್ ನಾಟಕ ಚಿತ್ರವಾಗಿದ್ದು, ಇದನ್ನು ಆರ್. ಚಂದ್ರು ಬರೆದು ನಿರ್ದೇಶಿಸಿದ್ದಾರೆ. ಹಲವು ಚಿತ್ರಮಂದಿರಗಳಲ್ಲಿ 100 ದಿನ ಪೂರೈಸಿದೆ. ಚಿತ್ರದಲ್ಲಿ ಉಪೇಂದ್ರ, ರಚಿತಾ ರಾಮ್ ಮತ್ತು ಸೋನು ಗೌಡ ಮುಖ್ಯ ಭೂಮಿಕೆಯಲ್ಲಿದ್ದಾರೆ. ಈ ಚಿತ್ರವು ಯಶಸ್ವಿ ಬ್ರಹ್ಮ (2014) ನಂತರ ಉಪೇಂದ್ರ ಮತ್ತು ನಿರ್ದೇಶಕ ಚಂದ್ರು ಅವರ ಎರಡನೇ ಸಹಯೋಗವಾಗಿದೆ.

ಈ ಚಿತ್ರವು ಉಪೇಂದ್ರ ಅವರ ಹಿಂದಿನ ಚಲನಚಿತ್ರಗಳಾದ ಎ, ಉಪೇಂದ್ರ ಮತ್ತು ಉಪ್ಪಿ 2 ಅನ್ನು ಆಧರಿಸಿದೆ. ಚಿತ್ರದ ಛಾಯಾಗ್ರಹಣವನ್ನು ಸುಗುಣನ್ ಮಾಡಿದ್ದಾರೆ. ಚಿತ್ರಕ್ಕೆ ಸಂಗೀತವನ್ನು ಡಾ. ಕಿರಣ್ ತಾತಂಬೈಲೆ, ಇಂದ್ರ ಕೆಎಂ ಮತ್ತು ಆರಿಯಾ ದಕ್ಷಿಣ್ ಸಂಯೋಜಿಸಿದ್ದಾರೆ. ಈ ಚಲನಚಿತ್ರವು 1972 ರ ಫ್ರೆಂಚ್ ಚಲನಚಿತ್ರ ಲವ್ ಇನ್ ದಿ ಆಫ್ಟರ್ನೂನ್ ಅನ್ನು ಆಧರಿಸಿದ 2007 ರ ಇಂಗ್ಲಿಷ್ ಚಲನಚಿತ್ರ ಐ ಥಿಂಕ್ ಐ ಲವ್ ಮೈ ವೈಫ್ ಅನ್ನು ಹೋಲುತ್ತದೆ ಎಂದು ವರದಿಯಾಗಿದೆ.

 ಕಥಾವಸ್ತು 
ಪ್ರೇಮ ಕಾಮಕ್ಕೆ ತುತ್ತೂರಿ ಎಂದು ನಂಬಿದವ ಸಂತೋಷ್.. ಪ್ರೀತಿಯ ಬಗ್ಗೆ ಪಿಎಚ್‌ಡಿ ತೆಗೆದುಕೊಳ್ಳುವ ಆಕಾಂಕ್ಷೆಯಲ್ಲಿರುವ ಧಾರ್ಮಿಕಾ, ಪ್ರೀತಿ ದೈವಿಕ ಎಂದು ನಂಬುತ್ತಾರೆ. ಅವಳು ಅವನ ಮನಸ್ಸನ್ನು ಹೇಗೆ ಬದಲಾಯಿಸುತ್ತಾಳೆ ಎಂಬುದು ಕಥೆಯ ತಿರುಳು.

 ಪಾತ್ರವರ್ಗ 

 ಸಂತೋಷ್ ಪಾತ್ರದಲ್ಲಿ ಉಪೇಂದ್ರ
 ಧಾರ್ಮಿಕ ಪಾತ್ರದಲ್ಲಿ ರಚಿತಾ ರಾಮ್
 ಗೌರಿ ಪಾತ್ರದಲ್ಲಿ ಸೋನು ಗೌಡ
  ಮಾಲಿಂಗ ಪಾತ್ರದಲ್ಲಿ ಪಿ ಡಿ ಸತೀಶ್ ಚಂದ್ರ
 ಸಯಾಜಿ ಶಿಂಧೆ
 ಸಂತೋಷ್ ಅವರ ಆಪ್ತ ಸಹಾಯಕರಾಗಿ ಬ್ರಹ್ಮಾನಂದಂ
 ಜೈ ಜಗದೀಶ್
 ಹೊನ್ನವಳ್ಳಿ ಕೃಷ್ಣ
 ನಿತೇಶ್ ನಿಟ್ಟೂರು

 ಹಿನ್ನೆಲೆಸಂಗೀತ 
ಚಿತ್ರದ ಸಂಗೀತವನ್ನು ಡಾ. ಕಿರಣ್ ತಾತಂಬೈಲೆ, ಇಂದ್ರ ಕೆ.ಎಂ ಮತ್ತು ಆರಿಯಾ ದಕ್ಷಿಣ್ ಸಂಯೋಜಿಸಿದ್ದಾರೆ. ಚಿತ್ರದ ಆಡಿಯೋ ಹಕ್ಕುಗಳನ್ನು ಲಹರಿ ಮ್ಯೂಸಿಕ್ ಖರೀದಿಸಿದೆ.

 ಬಿಡುಗಡೆ 
ಈ ಚಲನಚಿತ್ರವನ್ನು ಆರಂಭದಲ್ಲಿ 14 ಫೆಬ್ರವರಿ 2019 ರಂದು ಪ್ರೇಮಿಗಳ ದಿನದಂದು ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು. ನಂತರ, ಅವರು ಅದನ್ನು ಏಪ್ರಿಲ್‌ಗೆ ಮುಂದೂಡಿದರು, ಆದರೆ ನಾಯಕ ನಟ 2019 ರ ಭಾರತೀಯ ಚುನಾವಣೆಗಳಲ್ಲಿ ಸ್ಪರ್ಧಿಸುತ್ತಿರುವುದರಿಂದ, ಚುನಾವಣೆಯ ನಂತರ ಜೂನ್ ತಿಂಗಳಲ್ಲಿ ಅದನ್ನು ಮತ್ತೆ ಬಿಡುಗಡೆ ಮಾಡಲು ಮರು ನಿಗದಿಪಡಿಸಲಾಯಿತು. ಚಿತ್ರವು 14 ಜೂನ್ 2019 ರಂದು ಬಿಡುಗಡೆಯಾಯಿತು

 ಉಲ್ಲೇಖಗಳು 

 ಬಾಹ್ಯ ಮೂಲಗಳು 


 ಐ ಲವ್ ಯು - ಫಿಲ್ಮಿಬೀಟ್

ವರ್ಗ:ಕನ್ನಡ ಚಲನಚಿತ್ರಗಳು